STGT ปิดเทรดวันแรกพุ่ง 78% แวลู่ทะลุ 1.7 หมื่นลบ. “เสี่ยยักษ์” ฟาดกำไรเฉียด 600 ลบ.
STGT ปิดเทรดวันแรกพุ่ง 78% แวลู่ทะลุ 1.7 หมื่นลบ. "เสี่ยยักษ์" ฟาดกำไรเฉียด 600 ลบ.
STGT ปิดเทรดวันแรกพุ่ง 78% แวลู่ทะลุ 1.7 หมื่นลบ. "เสี่ยยักษ์" ฟาดกำไรเฉียด 600 ลบ.
2 ก.ค. 2563

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT โดยปิดตลาดวันนี้อยู่ที่ 60.50 บาท บวก 26.50 บาท หรือ 77.94% จากราคาไอพีโอ 34 บาท สูงสุดที่ระดับ 60.75 บาท ต่ำสุดที่ระดับ 55.25 บาท ด้วยมูลค่าการซื้อขาย 1.73 หมื่นล้านบาท โดยมี บริษัทหลักทรัพย์ ฟินันซ่า จำกัด เป็นที่ปรึกษาทางการเงิน
ทั้งนี้ จากการตรวจสอบข้อมูลภาพรวมข้อมูลผู้ถือหุ้น STGT ณ วันที่ 01 ก.ค. 2563 พบว่า นายวิชัย วชิรพงศ์ หรือ เสี่ยยักษ์ นักลงทุนรายใหญ่ในตลาดหุ้น เป็นผู้ถือหุ้นรายใหญ่อันดับ 7 ของ STGT โดยถือหุ้นในสัดส่วน 22,200,000 หุ้น หรือคิดเป็น 1.55% ของหุ้นจดทะเบียนทั้งหมด
ดังนั้น จึงคาดว่า “เสี่ยยักษ์” ในฐานะผู้ถือหุ้นจะได้รับประโยชน์จากกำไรจากส่วนต่างราคาในทางบัญชี (ที่ยังไม่เกิดขึ้นจริง) โดยจากราคาปิดของหุ้น STGT วันนี้ที่ระดับ 60.50 บาท ทำให้มีกำไรจากส่วนต่างราคาเมื่อคิดเป็นกำไรจากส่วนต่างราคาได้ราวหุ้นละ 26.50 บาท จากราคาไอพีโอ 34 บาท อยู่ที่ประมาณ 588.30 ล้านบาท
โดยก่อนหน้านี้ นายวิชัย กล่าวว่า ธุรกิจถุงมือยางมีแนวโน้มการเติบโตได้อีกมาก ประกอบกับเป็นธุรกิจที่ไม่ได้รับผลกระทบจากไวรัสโควิด-19 ตนจึงตัดสินใจเข้าลงทุนในหุ้น STGT โดยการซื้อขายในตลาดหลักทรัพย์ฯ เชื่อว่าน่าจะได้รับการตอบรับที่ดีจากนักลงทุนคนอื่น ๆ